Gedagte vir die dag: Hy wil náby aan jou leefArgieffoto (Foto: Carbonchurch.com) “Wanneer hy (’n herder) al sy skape na buite gelei het, loop hy voor hulle uit, en die skape hou aan om hom te volg omdat hulle sy stem ken.” Hierdie beeld het Jesus vir hulle vertel. (Johannes 10:4, 6a) God ken jou! Elke deel van jou menswees is in sy hart gegraveer en Hy koester jou met groot liefde en deernis. Die vraag is: Ken jy Hom? Nie net jy “weet van Hom” omdat jy van kindsbeen van Hom gehoor het, na preke luister en die Woord lees nie. Die vraag is: Ken jy Hom? Soos in: Ek het ’n persoonlike verhouding met Hom. ’n Intieme verhouding waarin ons gereeld met mekaar praat, waar ek beleef dat Hy na my luister en waar ek tyd maak om sý stem te hoor. As jy so intiem saam met Hom leef, al jy gedurig verras word deur hoe goed Hy jou verstaan en die manier hoe Hy jou persoonlik met Homself bederf. God ken jou en wíl jou lewe saam met jou leef. Maar net jy kan seker maak dat jy Hóm ken en regtig sy hart hoor. As dit so is, sal jy wéét: Hy is regtig ook jóú Hoop onder alle omstandighede. Vader-van-my-hart, ek wil U nog meer ken.